
LA ROSA DELS VENTS 



Editorial 



Aixo nomes ho arreglem sense ells 



Estrenem nou format de La Rosa dels Vents - publicacio de debat 
llibertari dels Pai'sos Catalans. Aquest cop amb ajudes des dels 
vents de Tramuntana, Garbi i Llevant, per anar difonent La Idea. 
Les torres electriques cauen per la manca de manteniment. El 
govern tan sols es preocupa per les properes eleccions mentre 
amaga el que ha robat de sotama, en un Estat semblant a un serial 
televisiu. I la gent es desespera i es resigna dins aquesta falsa crisi 
social. 

L'ultima nevada, la del dia on es recorda que la dona encara 
continua sotmesa a aquest mon d'homes, va generar una setmana 
sencera de caos a les comarques nordorientals. Aquest sistema els 
hi esta caient per tots cantons i mica en mica anem sent mes 
persones que sabem que es possible viure sense ells. A la 
campanya "Esto lo arreglamos entre todos" engegada des de 
diverses empreses i l'Estat, nosaltres els podem dir que no ens fan 
cap falta, que aixo nomes ho arreglem sense ells. 

Ens han demostrat que, als boscos i installations tan sols hi van 
quan hi han de treure unes quantes valentes que s'hi passen 5 
mesos penjats coneixedores dels objectius reals de la MAT amb 
l'objectiu d'aturar-la. I mentre Millets, Matas, Pretorias, Gurtels, 
Camps i resta de beneficiats amb els diners de totes campen en 
llibertat, els company s Des Dels Boscos contra la MAT que varen 
ser dessallotjats. Tambe l'Alfonso, la Tamara, i tantes altres, 
dormen cada dia acompanyats de persones, que entre totes no han 
robat ni la meitat, del que ens han tret aquests politics 
professionals (en el sentit pejoratiu dels termes). 

La gent mira a terra, no sap que fer, i calla, doncs mai els han fet 
cas. Tot i el que alguns pensen, una democracia catalana tampoc 
ens servira si es igualment capitalista i neoliberal. La gent ja no 
creu en la democracia, pero no coneixen altres maneres de fer, 
altres maneres que no estiguin dins aquesta falsa democracia 
tecnocratitzada i dominada pels lobbys empresarials, que en dona 
les engrunes d'un estatut inutil i amb aixo ja ens volen tenir 



contentes. 

Nosaltres si, o com a minim sabem que mitjancant l'assemblea, el 
federalisme, el suport mutu, la responsabilitat, l'autogestio i 
1'antiautoritatisme assolirem la Llibertat, la Igualtat i la Justicia 
Social, en un Mon no capitalista. Malauradament ens intenten 
amagar i ens reprimeixen, pero la crispacio popular va en alga, i 
el moment s'hauria d'aprofitar. Demostrem-los-hi que la crisi son 
ells, que si ells mateixos ens diuen que aixo ho arreglem entre 
tots, doncs ells no ens fan cap falta. 

Per que ens obliguen a educar-nos, 
si no serveix de res 



Ja hem vist que els sistemes educatius depenen de l'organitzacio 
politica, religiosa i del desenvolupament de les ciencies dels Estats 
que els confeccionen. Pero potser ens hem oblidat que els infants no 
son ximples i aquests tambe veuen la desigualtat que existeix en la 
nostra societat i la manera com aquesta esta formada. I com que la 
nostra societat es aixi, intenten esdevenir superiors o es conformen 
en esser subordinats. Exemples d'aquest fet serien els casos de 
bulling, que es podria lligar amb el tema de l'etiquetatge de que ens 
parlava Rist, estigmatitzant i marginant a aquells que no encaixen 
amb el que es normal. Unes desigualtats que, tot i que l'escola les 
intend pal-liar, son vistes diariament a la televisio. Aquesta caixa 
tonta que fa que els joves comparin la seva situacio amb el que els 
mostren. I malauradament, aquesta caixeta, cada cop es mes 
important en la vida de la gent que s'ha quedat tancada a casa. 
Perque la tele els ha mostrat que el carrer era perillos per a viure i 
que la gent que en aquest indret s'ha educat, acostumen a esser 
marginats socials. I mentre veiem aixo per la pantalla, ens sentim 
alleugerits al saber que nosaltres no estem en la mateixa situacio. 

D'aquesta manera anem mirant en familia les situacions de 

subordinats i superiors que 
ens mostra la caixa tonta. 
Aprenem que es grades a 
l'Estat que ha procurat per les 
empreses que ens donen 
feina per a poder comprar 
mes televisors, o ordinadors, 
o vestits, o ...., que es grades 
a aquest que tambe tenim 
sanitat, justicia, cultura o 
educacio i que si no ens 
agrada, podem votar cada 4 
anys per a canviar-ne la seva 




gestio. Els governs dels Estats procuren l'equilibri social i el 
manteniment de les estructures que els han fet govemants, sobretot 
mantenint les empreses que els han pogut subvencionar 
economicament perque no oblidem que actualment, qui te realment 
el poder es l'economia capitalista i aquesta no enten d'ideologies 
politiques. Amb el que no se sap ben be si ens manen els estats o 
l'economia que ens permet gaudir de l'estat del benestar. Aixi doncs, 
anem veient des de les nostres families com, des de la finalitzacio de 
la II Guerra Mundial, els nostres Estats procuren per una economia 
cada cop mes global, pero que no contempla societats i cultures 
diferents a la capitalista. 

Aquests Estats han efectuat canvis prometent l'ascens i el benestar 
social. Els joves poden pujar d'estatus social mentre vagin 
aconseguir acreditacions que permetran un Hoc de treball millor 
remunerat. Ha augmentat moltissim el nombre d'estudiants en les 
carreres universitaries i molts cops passa, que malgrat les titulacions 
aconseguides, aquests joves no aconsegueixen trobar la feina que 
esperaven, havent-se d'acontentar amb feines pitjors. Mentre els 
nostres Estats, han anat canviant lentament, seguint les necessitats 
del mercat, intentant que l'economia no deixes de millorar. Per a fer- 
ho, han augmentat el credencialisme, generant, com diria Parkin, 
mes tancament social. S'ha de tenir titol per a tot, fins i tot per a les 
feines mes absurdes. Ja no existeixen els aprenents, sino que s'apren 
mitjancant un curs que et permetra accedir a la feina que cercaves, 
obviament amb un sou corresponent a algu que acaba d'arribar de 
nou. I les feines, cada cop son mes i mes precaries, perque les 
empreses prefereixen a aquests nous que cobren poc a aquells que 
durant tota una vida han exercit un ofici. D'aquesta manera es 
genera un cercle on s'estudia per una feina, s'aconsegueix la feina, te 
la fan abandonar i tomes a estudiar per a una altra labor, mentre 
potser, cobres l'atur. 



LA ROSA DELS VENTS 



Opinio 



Pero els Estats tambe s'han adonat que aquests serveis que oferia 
no els resultaven rendibles. L'educacio, la cultura, el medi 
ambient, la sanitat o la justicia, no son negocis dels que obtenir 
beneficis, sino que son sectors deficitaris per als Estats, perque no 
s'encarreguen de produir, sino de procurar pel be dels ciutadans. I 
amb la logica capitalista que impregna la nostra societat, els 
nostres Estats han preferit intentar fer rendibles aquests sectors i 
mica en mica els han anat deixant en mans de capital privat per a 
desfer-se de les possibles perdues, quedant-se mica en mica tan 
sols amb els sectors que asseguren la continui'tat dels estats. 
D'aquesta manera els nostres governs tan sols, s'estan quedant amb 
els sectors repressors d'aquells que no els agrada aquest sistema, 
amb els sectors que asseguren la continui'tat i expansio del mon 
que ells han format, com son la policia i els militars. 

Amb tot aixo, l'educacio, l'eina que hauria de permetre la igualtat 
d'oportunitats, encara no ha fet possible el seu objectiu. Perque, 
malgrat que tots hem d'anar a escola, no es el mateix anar a 
l'escola d'un barri on la seva poblacio es d'estatus alt, que a una on 
l'estatus de les families que la conformen son d'estatus baix. Molts 
dels xavals d'aquestes escoles de barri obrer, veuen la inutilitat 
d'aquesta institucio ja que les seves circumstancies els aboquen als 
mateixos rols que els seus progenitors. I dins de l'escola aprenen 
els rols que efectuaran quan siguin grans, ja que dins d'aquesta 
escola hi van els infants d'una mateixa classe social, i les diferents 
etnies tambe acostumen a agrupar-se en localitzacions concretes 
de les ciutats. Potser Tunica diferencia social solucionada sigui la 
sexual, grades a que s'ha fet cas de les reivindicacions feministes, 
pero la resta de reivindicacions d'igualtat social no han interessat 
ja que trencaria l'estructura que forma la nostra societat. 

Aixi doncs, els nostres Estats han continuat afavorint aquest 
sistema intentant tancar el cercle per al creixement economic 
mundial, legislant cada cop mes per a que no entenguem com 
funciona i d'aquesta manera fer-nos dificil el fet d'opinar. Pero 
d'alla on no n'hi ha, no en raja, ja fa temps que han fet mes 
diners que recursos per utilitzar, tot i que intenten inventar mes 
excuses per gastar, i els diners sols els tenen les classes 




dominants. Mentre entretenen la resta de la humanitat desviant la 
seva atencio en coses banals, ens fan creure que no hi podem fer 
res, que el Mon esta muntat aixi i que no el podrem canviar. Que 
es necessari lluitar contra enemies que ells mateixos inventen, que 
la nostra vida consisteix en aprendre i treballar per a poder 
continuar comprant. Ja no interessa saber arreglar-se uns mitjons o 
unes sabates, interessa gastar, perque no hi ha temps per a dedicar- 
lo a un mateix, ni tan sols per treure unes cadires al costat de casa 
per xerrar tranquil-lament amb els veins que passen. Pero 
actualment el seu sistema comenca a fer fallida, cada cop mes gent 
esta disgustada amb el que li ha tocat viure, cada cop mes gent 
s'adona que de res serveixen els beneficis empresarials d'un any, ja 
que no es fan servir per pal-liar les perdues dels anys posteriors. I 
mentre la nostra societat comenca a veure l'anomia en la que 
vivim, comencen a sorgir velles formes de funcionar, amagades 
intencionadament pels nostres Estats. I poca gent, que encara les 
saben, comencen a cooperar, a solidaritzar-se els uns amb els 
altres, a no donar tanta importancia als diners com als recursos que 
realment tenen, a parlar i discutir sobre l'organitzacio social que 
impregna la seva vida. Potser es un ambient diferent a la Samoa de 
la que ens parlava Margaret Mead, pero si que s'hi assembla mes 
que no pas el sistema que actualment els nostres Estats ens venen. 

Montse Puig 

Independencia sempre, 
Estat mai mes! 

No hi haura cap alliberament real sense revolucio 
proletaria internacionalista 

El company i amic Jaume B alius, antic animador dels Amies 
de Durruti, aquella minoria activa social revolucionaria 
anarquista que va intentar transformar les jornades de maig de 
1937 en una definitiva tercera revolucio, de caire obertament 
socialista autogestionaria del proletariat, a casa nostra, enfront 
l'Estat capitalista republica espanyol i l'hegemonia de la 
coalicio liberal, socialdemocrata i stalinista, en els seus darrers 
anys de vida, ja ancia, en una residencia de la Provenca 
(Occitania), va escriure que l'anarquisme social no tenia cap 
mena de por en utilitzar "el mot d' independencia, sempre i 
quan seguim les petjades de la revolucio social, car solament, 
a troves d'aquesta, podem aconseguir la llibertat i serem 
tambe solidaris de tots els pobles iberics, amb el quals tot en 
uneix i res ens separd\ una magnifica sintesi redactada des del 
moviment comunista llibertari que en el decurs dels darrers 
anys de la Transicio postfranquista defensaven des dels Pai'sos 
Catalans el col-lectiu Ikaria, la Federacio Anarquista- 
Comunista Catalana (FA-CC), la Coordinadora llibertaria dels 



Pai'sos Catans, el col-lectiu la Ceba, la Campana de l'Emporda 
i altres grups i organitzacions afins. 

Personalment vaig coneixer i vaig tenir el goig de col-laborar 
fraternalment amb el company periodista B alius, un referent 
revolucionari de primera linia. A nivell politic, B alius va 
defensar les tesis del MIL sense haver tingut contacte directe 
amb aquest grup -que aplega la teoria marxista revolucionaria 
amb el moviment comunista llibertari-, les edicions Maig 37 - 
que feia el company i amic Jordi Sole Sugranyes a Perpinya- i 
tambe l'assaig de Carlos Semprun Maura 'Revolucio i 
contrarevolucio a Catalunya (1936-1937)', Mame, 1974, ja que 
considerava que aquest analisi era el mateix que feien els 
Amies de Durruti, en paraules seves l'agost de 1974, pocs 
temps despres de la seva primera edicio en trances (en catala 
va sortir a Dopesa l'any 1975). 

Davant les consultes locals del front patriotic, cal el 
reagrupament revolucionari del proletariat militant 

A Girona va esclatar un petit conflicte en el proces de Girona 
Decideix que vol fer la consulta sobiranista el 25 d'abril, igual 
que Figueres, Lleida i altres grans ciutats. La burgesia gironina 
fracassa en el seu intent d'imposar la dictadura burocratica de 
l'equip de Lopez Tena. En el decurs d'una assemblea d'aquesta 
plataforma interclassista gironina van esclatar les seves propies 




r 

contradiccions politiques i socials i si no hi ha un canvi de 
darrera hora la pregunta no sera descaradament imperialista 
europea, ja que en comptes de preguntar si es vol un Estat 
catala integrat en l'Europa del Capital i la guerra imperialista 
neocolonial, que representa la Unio Europea, simplement es 
preguntara si es vol que "la nacio catalana" sigui independent 
en "l'Europa dels pobles". Aquestes contradiccions del front 
patriotic catala a la ciutat de Girona es van escenificar en el 
moment en que la gran majoria de la gent que es va reunir en 
l'assemblea de Girona decideix va acceptar donar tot el seu 
poder de decisio, tant tecnic com politic, cosa que ja es va fer 
el passat 13 de desembre a la comarca d'Osona, a 1' equip de 
Lopez Tena i al mateix temps aquest jurista i militant pujolista 
que presideix el dreta Centre d'Estudis Soberanistes va 
imposar que la pregunta fos com practicament arreu on es fan 
les consultes locals, la integracio d'un Estat catala en la Unio 
Europea, pero davant la resistencia contraria d'alguns membres 
de la CUP de Girona, Lopez Tena va decidir renunciar a dirigir 
aquesta consulta a la ciutat de Girona, que convoquen Omnium 
Cultural, ADAC i el casal independentista El Forn, al mateix 
temps que es mante la pregunta sobre "la nacio catalana" en 
una "Europa dels pobles". De tota manera, cal fer esment que 
el resultat de la votacio de l'assemblea de Girona Decideix va 
ser majoritariament favorable a les posicions de Lopez Tena i 
l'estrategia dretana del Centre d'Estudis Sobiranistes, amb 145 
vots a favor, 9 en contra i 27 abstencions. 

En tot cas, ambdues classes de referencies, d'Estats o pobles 
d' Europa, que es fan en les consultes sobiranistes locals, cauen 
en l'eurocentrisme, lluny de la necessaria i urgent estrategia 
revolucionaria de classe propia d'una autodeterminacio global i 
unitaria del proletariat en la conca de la Mediterrania, un 
proletariat agredit per projectes eurocentristes i neocolonials, 
com ara la lmia d'interconnexio electrica nuclear MAT, o els 
nous protectorats francoalemanys, com ara Grecia, puix es 
tracta d'una regio intercontinental on les experiencies 
historiques del proletariat vers una forma comunista integral en 
un alliberament de classe es troben a l'ordre del dia, 



especialment a partir del 19 de juliol proletari de 1936 a 
Barcelona. Recentment, tenim l'exemple de la revolta social 
grega. 

Per altra banda, la campanya iniciada a l'entorn del 13-D, la 
mobilitzacio d'agitacio i critica revolucionaria autonoma de 
classe "No hi haura cap alliberament real sense revolucio 
proletaria internacionalista (Estat mai mes, independencia 
sempre)", sembla que incideix amb certa intensitat i genera una 
iniciativa per poder impulsar una opcio comunista integral de 
reagrupament revolucionari del proletariat militant. El full de 

critica revolucionaria 
d' aquesta campanya 
anticapitalista a l'entorn 
de les consultes locals 
del 13-D tambe es va 
repartir a Barcelona en 
el decurs de la 
manifestacio obrera al 
passeig de Gracia el 
vespre del 28 de gener , 
que es va fer davant la 
reunio de ministres del 
treball de la Unio 
Europea. Va seguir la 
seva difusio davant les 
consultes locals del 28- 
F i seguira en les 
convocades el 25-A i el 20-J. 

Unitat Nacional o Front Patriotic, ni catala ni espanyol ni 
europeista. Classe contra classe! 

En el seu escrit de ruptura politica amb la Quarta Internacional, 
Natalia Sedova, vidua de Trotsky, el 9 de maig de 1951, 
aquesta comunista revolucionaria internacionalista rebutja el 
fet que en el congres del nord-america SWP es va aprovar que 
aquest partit seguia les idees de Trotsky, cosa que provocava 
una amargura a Natalia, doncs no observava aquestes idees 

enlloc del SWP, mentre ella confiava en aquestes idees i per 
aixo estava convencuda en que la unica sortida a la situacio 
mundial posterior a la Segona Guerra Mundial era la revolucio 
socialista, al marge i contra tota forma stalinista, i 
Tautoemancipacio del proletariat mundial. Anteriorment, el 
comite central del Grup Comunista-Internacionalista 
d'Espanya havia manifestat aquesta ruptura en la seva 
declaracio de setembre de 1949, a causa d'una politica mes 
aviat stalinista que no pas trotskista de la Quarta Internacional, 
ja que practicava una politica de defensa de les resistencies 
interclassistes nationals, com ara la defensa de la URSS o de la 
guerrilla de Tito, i una perniciosa lletania antifeixista. 

A mes, la Quarta era incapac, d'interpretar les experiencies 
revolutionaries mundials des de la revolucio russa de 1917 a la 
nostra del 19 de juliol de 1936, igualment que no era capac de 
modificar la seva opinio sobre la natura de l'Estat i l'economia 
russa, a causa de la seva ruptura amb l'mternacionalisme 
proletari. Tampoc hi havia un canvi de visio sobre el 
capitalisme entre l'etapa dels anys vint i la posterior a la 
Segona Guerra Mundial, cosa que portava a la Quarta 
Internacional a la defensa d'un front unic amb els stalinistes 
per aixi aquests es trobin sense mascara, quan la realitat 
mundial assenyalava que des de la revolucio russa al nostre 19 
de Juliol hi havia una modificacio profunda de la lluita de 
classes i tambe en la propia psicologia de les masses, cosa que 
anul-la quasi totes les antigues tactiques doncs el capitalisme 
havia entrat en la seva fase de decadencia, aplegant en l'Estat - 
l'organisme mes representatiu de Texplotacio de Thome per 
Thome- la concentracio de la propietat i una concentracio 
paral-lela de la violencia. Per aixo en aquesta declaracio de 
setembre de 1949 es considerava que Tobjectiu de la revolucio 
proletaria en aquell moment solament es podia definir com a 
supressio del caire capitalista dels mitjans de produccio i de la 
reparticio dels productes. La Quarta Internacional no havia 
pensat en el fet que el nostre 19 de Juliol havia clausurat tot el 
conjunt d'un periode de la lluita de classes i havia iniciat un de 
nou. 



De cap manera es podia ser esclau d' antigues formules. Aquest 
escrit era signat per Esteve Bilbao, Jaume Fernandez, Agusti 
Rodriguez, Benjami Peret i G. Munis. L' escrit de Robert 
Gonzalez (membre de Revolta Global - Esquerra 
Anticapitalista i de la Plataforma pel Dret a Decidir), publicat a 
Tedicio de febrer de 'Revolta Global', supera totes aquestes 
pernicioses tactiques de la Quarta Internacional, docs entra 
obertament a la defensa de la col-laboracio de classes, dels 
fronts populars o d'esquerres, dels blocs patriotics o fronts 
d'unitat nacional, i van en contra de la independencia de classe 
del proletariat -la primera conditio de la lluita proletaria i la 
seva sola garantia de victoria de la revolucio social del 
proletariat autoorganitzat-. 

Gonzalez considera que el moviment de les consultes 
sobiranistes locals (les del 13-D i del 28-F i les prdximes del 
25- A i del 20- J) es un exemple molt interessant d'exercici, des 
de la base, del dret a Tautodeterminacio al temps que es una 
mostra de democracia participativa i desobediencia civil. 
Gonzalez, amb el vistiplau del referent catala de la Quarta 
Internacional, que aquests dies celebra el seu 26 congres (els 
escrits internacionalistes abans tractats corresponen a la ruptura 
en el seu segon congres), escriu que en la desafeccio de la 
poblacio de Catalunya cap a una classe politica anodina i 
corrupta es troba una de les principals explicacions a Texit 
d' aquesta nova formula del moviment sobiranista en un Estat 
on el Tribunal Constitucional preten dir al poble catala que es 
pas una nacio. En canvi, segons aquest argument de Revolta 
Global el proces de les consultes prefigura a mes el pais que 
volem, on totes les persones majors de 16 anys que hi viuen 
tenen dret a votar, doncs es considera que es tracta d'un 
moviment unitari i transversal, que presenta una pluralitat 
d' actors politics, els quals, es reconeix, van des de la dreta 
catalanista de CiU fins a les diverses formes 
d'independentisme, des de les CUP fins a ERC i 
Reagrupament, pero, al seu parer oportunista que defensa una 
politica interclassista, "predomina Vanomenada societat civil, 
amb tota Vambiguetat politica que pot incloure aquest terme" 

(!). I segueix Gonzalez amb 1' argument de que aquest 
moviment interclassista de pluralitat politica "no es un terreny 
estrany per Vesquerra antic apitalista, on aquesta defensa el 
seu propi missatge i la seva alternativa" , cosa, que obliga, 
segons la politica de Revolta Global, "reforcar aquest proces, 
participant en els comites locals, i acompanyar-lo d'iniciatives 
de mobilitzacio popular com ara la que prepara la Plataforma 
pel Dret a Decidir : una gran manifestacio a Barcelona pel dret 
a decidir el proper mes d'abril". Es va quedar molt curta la 
critica contundent de Natalia, Bilbao, Fernandez, Rodriguez, 
Peret o Munis contra la Quarta Internacional. 

Endavant Panarquisme social revolucionari del segle XXI 

Benvolgudes i benvolguts germans i germanes dels coHectius 
llibertaris de diversa orientacio estrategica o tactica, des dels 
Pai'sos Catalans, aquest raco del Pirineu mediterrani i del litoral 
llevanti, entenem que hi ha una ofensiva imperialista de la 
Unio Europea, per substituir 1' antic domini turc otoma i 
despres britanic d'aquestes terres de la Mediterrania oriental, 
ara liderat per Berlin i sembla que en menor mesura per Paris, 
que d'una manera quasi secreta, molt subtil i gens transparent 
dicta llur politica economica i social a Grecia i les illes de 
l'Egeu, tot imposant una retallada del pressupost de l'Estat 
capitalista hel-lenic que atempta greument contra els drets 
socials, mentre en la cimera d'octubre vinent a Lisboa es 
possible que la NATO ja prepari una hipotetica intervencio 
militar, com ja va fer en el seu moment el Regne Unit de la 
Gran Bretanya, en cas d'un proces proletari grec de revolucio 
social autogestionaria, per d' aquesta manera, Timperialisme 
occidental pugui liquidar fisicament l'afany autoemancipatori 
del moviment obrer grec i de la seva joventut rebel i proletaria, 
mentre tambe es prepara un reseat imperialista occidental en un 
altre esglao feble del domini capitalista, com ara la peninsula 
Iberica. 

Aixo obliga a una estreta germandat llibertaria entre Grecia i la 
peninsula Iberica. L'economista Paul Krugman considera que 
el Regne d'Espanya es el cor de la recessio mundial, amb anys 

i mes anys de deflacio i augment 
de la desocupacio laboral dins de 
les turbulencies economiques de 
la zona euro, cosa que pensa que 
obligara a retallar els drets social 
encara que aixo comporti 
conflictivitat obrera. 



Davant les operacions imperialistes occidentals de reseat i la 
seva traduccio en politiques repressives contra les minories 
actives mes revolutionaries i tambe a nivell del conjunt del 
moviment llibertari, com ara l'empresonament dels sis 
company s de l'AIT a Serbia finalment alliberats grades al 
moviment de solidaritat internacionalista, cal deixar bastida, de 
manera immediata, les necessaries xarxes de suport solidari als 
diferents col-lectius llibertaris grecs i del conjunt dels Balcans i 
el mar Egeu, sempre que sigui possible. Aquest suport caldra 
que tambe sigui establert amb els col-lectius revolucionaris del 
conjunt de la peninsula Iberica, sense deixar de banda el 
moviment llibertari de Portugal, ja que de cap manera s'ha de 
deixar ai'llat el moviment social autoorganitzat del proletariat 
del conjunt de la Mediterrania, sigui de Grecia,d' Algeria o de 
la peninsula Iberica. Cal tenir en compte, que el cas de la 
caiguda del domini capitalista a la peninsula Iberica o Algeria, 
per posar unes exemples concrets, la NATO no dubtaria gaire 
en intervenir militarment, com ja va fer a Serbia i encara fa a 
l'Afganistan. En aquest sentit, Berlin i Paris son un perill 
global manifest per l'autoemancipacio proletaria a la 
Mediterrania. 

L'empresa alemanya Siemens compra funcionaris grecs per 
aconseguir contractes publics, com ara el contracte de la 
seguretat C 41 en els Joes Olimpics de 2004. Empreses 
alemanyes van aconseguir els contractes publics dels Joes 
d'Atenes. Un pretext de corrupcio generalitzada. De fet, 
Fentrada de Grecia i altres estats de la Mediterrania a la zona euro 
va ser una imposicio oportunista de les grans empreses alemanyes 

davant els dubtes fundats del Bundesbank, doncs aquestes 
cercaven nous mercats d'exportacio industrial germanica. En 
menor mesura, les industries franceses va fer el mateix. Empreses 
alemanyes van fer les xarxes de telefonia i energetiques de Grecia. 
Siemens va aconseguir fer les instal-lacions de tramvies d'Atenes 
en els Joes Olfmpics. Molts taxis d'aquesta ciutat son Mercedes. 
Tot aixo grades a un creixement en el deute d'Estat, una bombolla 
de consum i un deficit comercial que arriba al 15 % del PIB grec. 
Pero, en el marc internacional d'aquesta segona i potser definitiva 
gran depressio del capitalisme mundial aquest model grec 
s'enfonsa i ara el problema economic passa a la propia metrdpoli 
alemanya, la qual ja no exporta a Grecia. Una mena d'espasa de 
Damocles penja sobre Grecia i les illes de FEgeu, Portugal, el 
Regne d'Espanya i tambe el conjunt de la zona euro, doncs sense 
bombolles economiques periferiques no hi ha prou energia 
economica per fer funcionar la maquinaria exportadora 
d' Alemanya. En la zona euro tot comporta el seu quid pro quo. 
Per aixo Papandreu, dimecres passat a Paris, va haver de 
confirmar la compra de sis fragates franceses FREM i la seva 
quota d'avions EUROFIGHTER, de fabricacio principalment 
alemanya. El neocolonialisme de Berlin i Paris en el protectorat 
grec passa pel mercat militar de fragates i avions. 

Es questiona si la zona monetaria de l'euro podra subsistir 



quan les diferencies economiques entre els estats que la 
conformen es tornin cada vegada majors. En cas que durant el 
proper mes d'abril Grecia no pagui el seu deute hi hauria una 
onada terrible que arrossegaria la peninsula Iberica i de fet 
enfonsaria la zona euro. D'aqui l'alarma de BrusseHes. Tot 
aixo en un context d'estancament general de l'economia en la 
Unio Europea i mentre puja el tipus d'interes en el mercat 
interbancari xines, cosa que afecta la gran depressio mundial 
en aquest hivern complicat per noves turbulencies 
economiques internacionals. A mes, ningu vol invertir en la 
peninsula Iberica o Grecia. El col-lapse del sistema 
hegemonic internacional es podria generar a partir de 
l'enfonsament economic dels estats de Grecia i de la 
peninsula Iberica, sense que hi pugi fer gran cosa el G-7, el G- 
20, el G-2 dels USA i la Xina Popular, la propia Unio 
Europea. Potser, redactem com hipotesi de treball, les 
turbulencies mediterranies provocaran una gran tempesta 
mundial, seguida un huraca economic devastador pel sistema 
hegemonic en la roda de la historia de la lluita de classes vers 
la revolucio socialista mundial. De moment, les dades 
concretes a nivell de condicions objectives. Portugal, per la 
seva banda, tambe aplega una creixent desocupacio laboral, 
un significatiu deute d'Estat i un important deficit public. 

Miquel-Didac Pihero Costa 

ALGUNES NOTES A 
"PROBLEMA 
D'INTERPRETACIO DEL 
NACIONALISME CATALA" 
DE JOSEP TERMES 

El treball de termes es interessant per moltes raons. I ho es 
sobretot, perque questiona els models interpretatius topics 
del fenomen national, amb els quals operen la majoria dels 
investigadors i dels historiadors a Phora d'analitzar el 
nacionalisme catala, el seu origen, el seu caracter de classe i 
les seves tendencies. 

Termes comenca a revisar-ho tot de nou, pels fonaments, i 
denuncia la problematica objectivitat i la discutible asepsia 
cientifica de la terminologia que mes habitualment s'empra en 
tractar el tema. Aixi ens fa adonar, que mots com nacio o 
nacionalitat tenen un us molt divers, arbitrari i poc precis, 
essent sovint nacio sinonim d'estat, i nacionalitat de sub- 
nacio, etc, i que d'altres mots o expressions, com nacionalisme 
o problema national arrosseguen connotations pejoratives o, si 
mes no, equivoques (nacionalisme = moviment de naturalesa 
burgesa; problema national = molestia o situacio angoixosa 
provocada per l'existencia de una realitat national). Al meu 
entendre, aixo darrer prova que existeix un perjudici ideologic 
latent contrari al reconeixement dels fets nationals, prejudici 
que ha contaminat de connotations negatives l'us actual 
d'aquest vocabulari. Aquest prejudici inculcat per la ideologia 
imperialista, i incorporat a la mateixa terminologia de les 
analisis historiques es un condicionant de primer ordre a l'hora 
d'interpretar qualsevol moviment national. 

Una altra observacio critica que formula Termes fa referenda 
molt concretament, al model interpretatiu marxista. L'autor ens 
diu que:.. '7a historiografia marxista (...) no utilitza la idea 



nacional com a mddul historic operatic. Classes, mode de 
produccio, Estat, etc., son conceptes ben definits dins el 
marxisme, son categories a les quals se'ls reconeix un paper 
historic. En canvi, no hi ha encara una teoria marxista del 
fenomen nacional, una teoria coherent i amplia, que doni a 
aquest fenomen una explicacio, pero que tambe li assigni una 
funcio historica. L'esquema de Stalin, malauradament, es 
continua aplicant sense reserves, d'una forma acritica i 
mecanica. Termes n'indica les principals limitations: es una 
concepcio eurocentrica (com explicaria el cas de la Xina, 
Egipte, etc.?), confon nacionalisme amb la lluita de la burgesia 
per la formacio del seu Estat-mercat, cenyeix el fet nacional a 
una determinada etapa historica (amb la qual cosa resten 
inexplicats els nacionalismes dins els Estats Socialistes, o els 
nacionalismes sorgits a Europa durant el s. XX, ben posteriors 
doncs, a la revolucio burgesa -com el nacionalisme cors, etc. - 
Segons Termes, l'esquema de Stalin falla igualment a l'hora 
d'interpretar el cas del Principat. Vegem-ho 

En primer Hoc cal dir que la incipient burgesia catalana, 
despres de la restauracio absolutista de Ferran VII el 1814, i 
despres de la destruccio de l'aparell productiu a causada per les 
guerres i la perdua d'una gran part del mercat colonial america, 
es veura forcada a intervenir politicament a nivell d' Estat 
Espanyol per tal de transformar-lo, eliminant 1' Antic Regim, i 
creant aixi les conditions politiques, socials i economiques 
necessaries per a la formacio d'un mercat estatal capag 
d'absorbir els productes de la industria catalana.. La burgesia, 
doncs, es compromet amb el moviment liberal moderat, de 
vegades opta pel cami de la revolta -1820-, de vegades, mes 
sovint, pel cam! del pacte, pel tal d'anar imposant els seus 
objectius: proteccionisme, desamortitzacions, abolicio de 
privilegis, etc... i alhora que opta per aquesta via estatalista i 
moderada, condemna qualsevol intent revolucionari que vagi 
mes enlla o que exalti l'aspecte particularista catala -hi ha el 
famos exemple de la revolta de gener de 1837, quan la 
Comissio de Fabriques redacta una proclama atacant l'objectiu 
republicano-independentista dels rebels-. 



LA ROSA DELS VENTS 



Historian 



Com diu Termes, doncs "... el mercat nacional que crea la 
burgesia catalana industrial del s.XIX va esser el mercat 
nacional espanyol, i, per tant, aquesta burgesia s' Integra o 
lluitd pel domini (o per una alianca que li permetes obtenir 
part del domini) de Vestat corresponent a aquest mercat 
nacional espanyol, es a dir, VEstat espanyoF. Opino que el 
paragraf sintetitza molt correctament la relacio, l'autentica 
relacio, de la burgesia catalana enfront de l'Estat del seu 
mercat. D'una banda, identificacio amb aquest Estat-mercat, i 
de l'altra lluita per dominar-lo, si mes no, per participar el seu 
domini, adequant-lo mes perfectament als seus interessos. 
Nomes a partir d' aquesta relacio podrem entendre el sentit i la 
utilitat que te per a la burgesia catalana, en uns determinats 
moments histories , jugar la carta nacionalista. Per tant, en el 
cas catala, no es compleix la idea marxista o pseudo-marxista 
classica segons la qual el mercat burges coincideix amb la 
nacio invocada per la burgesia, i el moviment nacional burges 
amb la lluita per la creacio d'un mercat i un estat "nationals". 
A Catalunya, de bon primer, la burgesia no sera nacionalista 
catalana, sino liberal, progressista moderada, espanyola. Sobre 
l'origen del nacionalisme catala modern, les investigacions 
tendeixen a apuntar, encara d'una manera vaga, que neix en 
ambients populars: al camp, entre la pagesia, -les revokes dels 
Malcontents i dels carlins en recullen aspectes-i a les ciutats, 
entre les classes populars urbanes, petit-burgesos, proletaris, 

etc. -el federalisme intransigent en fora l'expressio politica 
mes evident-. Aixo es el que opina Termes, i si admetem, amb 
Fontana, que la revolucio burgesa a l'Estat Espanyol queda 
realitzada cap al 1837, haurem tambe d'admetre que tots els 
moviments de protesta democratica posteriors a aquesta data 
"serien tot el contrari d'uns intents de la burgesia per prendre 
el poder: serien mes aviat uns intens de les classes populars 
per fer front i per atacar l'Estat de la burgesia" (Termes, op. 
ct.). Per demostrar la validesa d' aquesta teoria caldria aportar 
mes proves historiques. Pero en tot cas, alio evident es que la 
burgesia no fou la promotora del nacionalisme catala durant el 
segle passat. 

La burgesia principatina es posa al davant del carro del 
nacionalisme quan se senti marginada del seu domini de l'Estat 
espanyol -1' estat del seu mercat- i va veure la necessitat 
d' articular una pressio suficient per tal d'augmentar el seu pes 
dins els sectors de les classes dominants del Estat. La forma 
mes facil i tambe mes natural d' obtenir aquesta forca de 
pressio politica era, a Catalunya, apropiar-se del nacionalisme 
sorgit al llarg del segle XIX. Aquesta consciencia particularista 
s'havia obtingut a causa de factors diversos: l'enfrontament 
constant de les classes populars catalanes a un Estat opressor i 
centralista, incapac d'oferir al seu si cap sortida reformista a 
les reivindicacions populars, fou sens dubte, el generador 

principal d'aquesta consciencia nacional. El moviment 
romantic, la Renaixenca literaria, el contingut foralista del 
carlisme, etc. Foren tambe d'altres factors que abrivaren 
aquest sentiment. A principis del segle XX, la burgesia 
catalana que, en part, subjectivament, es innegable que tambe 
fou afectada per aquest sentiment, decideix aprofitar-lo com 
arma ideologica i politica per a eixamplar la seva hegemonia 
sobre la societat catalana erigint-se en la classe directora. Ara 
be, aquesta forca politica del nacionalisme, a mans de la 
burgesia, no va trencar les cadenes de l'Estat centralista, sino 
que es aprofitada per a reformar l'Estat espanyol d'acord amb 
el projecte de la burgesia. Per tant, el nacionalisme catala 
burges no es un nacionalisme consequent, sino un 
nacionalisme escap£at, supeditat a uns interessos de classe 
-mes suprems, en definitiva, que els nacionals- i que sera 
abandonat quan aixi ho exigeixi l'interes o l'instint de 

conservacio de classe -cop de Primo de Rivera, 18 de juliol 
del 36, etc. -. Que l'objectiu dels nacionalistes burgesos era 
canviar "Espanya" ho palesa aquest fragment de Prat de la 
Riba, a la Nacionalitat Catalana "L'art, la literatura, les 
concepcions juridiques, l' ideal politic i economic de 
Catalunya ha iniciat Vobra exterior, la penetracio pacifica 
d' Espanya, la transfusio a les altres nacionalitats espanyoles i 
a Vorganisme d'Estat que les governed. Projectar des de 
Catalunya un model d'Estat reformat, mes adequat als 
interessos burgesos, aquesta es la pretensio del "nacionalisme" 
burges catala, i no pas proposar-se l'alliberament real de la 
nacio. 

Entre la revolucio i les trinxeres 




El text te un total de 79 pagines 
i es editat per: Accio Cultural en 
coedicio amb Negres Tempestes 
i l'Aldarull. L'edicio del 2009 
es una traduccio del castella 
d'Ediciones Mayo 37, feta el 
1973. 

El llibret consta de dotze temes. 
En el primer sobre la memoria 
historica oficial es fan un seguit 
de reflexions, entre les quals, si 
tal i com es diu ara, els 
milicians lluitaven per la 
Republica, que era una 
democracia parlamentaria 

burgesa o per la revolucio social i l'eliminacio de les classes. 

Es considera que els Fets de Maig del 1937 representen una 
perdua del control politic i economic del proces revolucionari 
per part de la classe treballadora, en aquest aspecte es 
alliconador el fet que l'agost del 1937 les tropes comandades 
per E.Lister destrueixin les coHectivitzacions agraries de 
l'Arago, amb aquesta actuacio el que es posa de relleu, es que 
el problema fonamental durant la guerra fou el de la tria entre 
reforma o revolucio. 

El segon tema situa C. Berneri en el seu context historic on 
defensa que nomes es podia guanyar la guerra si s'aprofundia 
en el proces revolucionari, que guerra i revolucio eren dos 
elements indissolubles. C.Berneri defensa que si s'hagues 
concedit la independencia al Marroc els primers dies del 
conflicte tal i com defensava el Comite de Milicies 
Antifeixistes, s'hauria privat l'exercit feixista de la seva 
principal base operativa junt amb el Portugal del dictador 
Oliveira Salazar. 
Els altres nou articles foren publicats pel seu autor C. Berneri 



al butlleti Guerre di classe, de la qual era el fundador i que es 
comenca a editar des del 9 d'octubre del 1936, era 1' organ de la 
USI-AIT 

Camillo Berneri (1897 Lodi- 1937 Barcelona). Nat en el si 
d'una f anuria d'intel-lectuals de classe mitjana, abandona la 
seva militancia socialista i s'afilia al moviment llibertari, 
s'oposa a la intervencio d' Italia a la Primera Guerra Mundial, 
per aquesta rao es confinat a l'illa de Pianosa. Defensor de la 
revolucio sovietica. 

El 1922 acaba el seu doctorat en Filosofia i Lletres a la 
Universitat de Florencia. Treballa com a professor de filosofia 
a l'ensenyament secundari, fa recerca filosofica i historica, 
alhora que publica a la premsa antifeixista clandestina. 
El 1926 a causa de la repressio feixista s'exilia a Paris, la seva 
activitat polftica fara que sigui perseguit per gairebe totes les 
policies europees, detingut a Belgica, expulsat d'Holanda, 
detingut a Luxemburg des d'on es desterrat a l'Estat frances. 
Malgrat aquesta vida atzarosa, col-labora a la premsa 
anarquista internacional de Llatinoamerica, Europa i els EUA. 
A finals del juliol del 1936, C. Berneri junt amb un nombros 
grup d'italians antifeixistes arriba a Barcelona. Entre l'agost i 
el desembre del 1936 participa com a militia en els combats 
del Front d'Osca. 

El gener del 1937 es trasllada a Barcelona on col-labora amb el 
Consell d'Economia de la Generalitat, passa a treballar per a la 
Conselleria de Defensa en la lluita contra els espies feixistes i 
de la Cinquena Columna. 

En la seva produccio com a articulista, destaca la teoritzacio 
sobre la importancia del poder en la construccio d'un poder 
revolucionari, i l'analisi dels fets politics que afecten la marxa 
de la guerra i la revolucio. 

En el conjunt de la seva obra podem destacar tres grans blocs: 
a).- L'analisi del feixisme en general i de l'italia en concret 

b).- El pla d'expansio del feixisme italia a les illes Balears. 
Mussolini a la conquista de las Baleares. Edit. Tierra y 
Libertad. Barcelona 1937 
c).- Relacio entre guerra i revolucio ( 1936-1937) 

Temes recurrents en la seva produccio teorica son: la 
internacionalitzacio de la guerra, el caracter de guerra de 
classes de la confrontacio, la necessitat de la coHectivitzacio 
de les mitjanes i grans empreses per a la bona marxa de 
l'economia, la consideracio que la guerra nomes es podia 
guanyar si s'aprofundien les conquestes de la revolucio. 



En el context del crack del 1929, la ulterior depressio i 
l'aparicio dels feixismes a Italia, Alemanya i Portugal esclata 
la revolucio catalana el 19 de juliol del 1936, amb les Patrulles 
de Control, les coHectivitzacions, el repartiment de terres i la 
desaparicio del poder politic de la burgesia, que es l'estat 
capitalista. 

Fent un salt a l'actualitat, l'autor considera que la lluita de la 
classe obrera s'orienta a la utilitzacio de vagues salvatges, com 
a eines de defensa contra el capital, com a moviments 
autonoms allunyats del control dels sindicats al servei de 
l'Estat. 



En plena confrontacio dels Fets de Maig, la nit del 5 al 6 

Camillo Berneri i el seu company de lluita Francesco Barbieri 

foren detinguts al seu domicili de la Placa de 1' Angel, 2 per un 

escamot de la UGT comandat per un policia de la Generalitat 

amb la placa d'identificacio numero 1109, a l'endema 

aparegueren morts, el primer a la Placa de la Generalitat el 

segon a les Rambles. 

S'establiren dues hipdtesis sobre l'assassinat dels dos 

anarquistes: 

a).- Foren els comunistes els responsables del crim, als quals 

els molestaven les critiques sobre l'actitud burgesa i 

contrarevolucionaria del PSUC. 

b).- Els assassins foren quintacolumnistes franquistes a les 

ordres de l'OVRA, Organizzacione di la Vigilanza e 

Repressione del 1' Antifascismo. 



El primer article del total dels nou: Llevem ancores 
(9/10/1936) esbossa el model de la nova societat, d'un nou 
ordre politic i economic, basat en el coHectivisme llibertari i la 
Federacio Iberica de Municipis Lliures. 

A Dictadura el proletariat i socialisme d'Estat ( 5/11/1936) C. 
Berneri demostra un bon coneixement dels classics del 
marxisme. Recull l'afirmacio del Manifest Comunista (1847), 
segons la qual el primer pas cap a la via de la revolucio es 
l'ascens del proletariat a classe dominant, i que la funcio de 
l'Estat sigui la d'exercir la dictadura del proletariat, entenent 
que el socialisme no es altra cosa que el monopoli socialista de 
l'Estat, tot i que a llarg termini es preveu la desaparicio de 
l'Estat, com a resultat de la supressio de les classes, mitjancant 
la revolucio social. 



Amb el seu assassinat desapareixia el simbol de 1'inteHectual 
militant, l'home que tres dies abans de la seva mort havia 
llegit per la radio de la CNT-FAI una necrologica sobre 
Antonio Gramsci. 

El tercer tema amb el titol de Guerra de classes 1973, es el 
prdleg de l'edicio del llibre el 1973. Es considera que els Fets 
de Maig del 1937 foren un acte de repressio contra el 
moviment obrer, exercit per la burgesia republicana i el seu 
aliatelPSUC. 



Al tercer article: Compte amb el revolt perillos ( 5/11/1936) el 
seu autor fa una critica sobre la marxa de la guerra, remarca la 
manca d'armes i municions, 1' absentia d'unitat de 
comandament i l'antagonisme entre Madrid i Barcelona, com 
aquesta segona ciutat representa les coHectivitzacions i un 
proces d'aprofundiment de les conquestes socials. 

A Entre la guerra i la revolucio (16/12/1936) C. Berneri 
denuncia que davant la clara intervencio italogermanica la 
Societat de Nacions adopta una actitud hipocrita. Es a dir, ni 

Franca, ni Anglaterra, ni els EUA tenen un interes real en la victoria 
de la Republica, perque es mitjancant el Comite de no intervencio 
que impedeixen que el govern de la Republica pugui comprar les 
amies que necessita per a la seva defensa. 

En els darrers cine articles que clouen el llibre, l'autor ens parla de la 
calculada neutralitat anglofrancesa, torna a insistir que el Front 
d'Arago te poques amies perque el govern central no el considera 
un front politicament segur, perque hi ha les col-lectivitzacions 
agraries. 

Es pregunta el perque de la inactivitat de la flota lleial. Creu que un 
dels elements per guanyar la guerra es eliminar el "front interior" 
format per feixistes i republicans moderats que el que volen es refer 
les estructures de FEstat burges. 

Especialment interessants son els dos darrers articles, al vuite: 
Guerra i revolucio (21/4/1937) es fa una analisi lucida de com la 
Republica no satisfa els interessos dels capitalistes, pero que alhora, 
tampoc afavoreix Femancipacio del proletariat, intentant un 
equilibri impossible entre les dues classes antagoniques, sense 
satisfer cap de les dues, reduint el problema de la confrontacio a la 
pugna entre feixisme i antifeixisme, sense avancar en Faplicacio de 
la reforma agraria. Defensa la necessitat d'una economia de guerra, 
d'una industria de guerra que pugui abastir els fronts, de la urgencia 
de socialitzar les grans i mitjanes industries. 

El darrer article, que escriu dos mesos abans del seu assassinat, duu 
el titol de: La contrarevolucio esta en marxa (5/3/1937), a F article es 
comenten els fets de Casas Viejas (1933) on es proclama el 
comunisme llibertari al poble, la repressio de la Guardia Civil 
produeix 22 morts. Aquest fet demostra el caracter repressiu del 
govern presidit per M. Azana, que en declaracions posteriors als fets 
diu que ell no vol la revolucio, que defensa una Republica 
democratica i parlamentaria. 

Un text extraordinariament aclaridor per entendre la posicio de 
Fanarcosindicalisme durant la guerra dels tres anys. 

Agusti Barrera 



Les Aventures (Ten Nono 

Autor: Jean Grave 

Any de publicacio: 2009 

Produccio Editorial: Negres Tempestes 

Pagines: 195 

En el lOOe aniversari de l'afusellament de Francesc Ferrer i 
Guardia i de la Revolucio coneguda com a "Setmana Tragica", el 
col-lectiu Negres Tempestes ha tradui't al catala l'obra de Jean 
Grave que va formar part dels materials d'estudi de l'Escola 
Racionalista que Ferrer i Guardia dirigia al carrer Bailen de 
Barcelona. 

En Nono viu a Autonomia, pais utopic en el que l'educacio de les 
nenes i nens estimula les seves inquietuds, Famor per la natura i 
altres valors propis de l'anarquisme. Accidentalment, en Nono 
acaba coneixent el mon capitalista i tracta d'aplicar i explicar tot el 
que ha apres al seu pais. 

Aquesta edicio inclou la introduccio adrecada als alumnes 
dAnselmo Lorenzo qui va traduir la versio original en frances al 
castella a peticio de Ferrer i Guardia. Inclou tambe les paraules de 
Ferrer i Guardia adrecades al professorat i la introduccio en la que 
Negres Tempestes explica les raons que els han portat a traduir 
aquest llibre al catala entre les que destaquen la necessitat de 
desenvolupar escoles llibertaries. Cal destacar que part dels 
beneficis obtinguts seran destinats a aquests projectes educatius 
llibertaris. 

